  Майя Бывальцева Туннэ, 14-тӥ оштолэзе, Удмуртиысь кивалтэтлэн тӧроезлэсь ужзэ быдэсъясь Александр Бречалов вераз, кивалтэтысь кинэ ке матысь дыре мозмытыны мугъёсты уг адӟы шуыса. «Кинэ ке отставкае келяны муг луись лэчыт «сюжетъёс» али ӧвӧл», — вераз со. Мон оскисько, татын ӧнерлыко адямиос. Сое котькуд нунал адӟисько. Котькудӥзлэн ассэ возьматыны луонлыкез луоз Александр БречаловСо дыре ик пусйиз, уж шоры учконэз воштоно шуыса. «Малы ке шуоно экономикалэн ёзсӧзнэтэз возьматэ: пуш туризм но кыӵе ке ужрадъёсы туристъёсты ӧтён — бадӟым ванёсъёс (ресурсъёс), покчи но шоръёзо ужбергатон — бадӟым луонлыкъёс, кытын ваньбур поттон ласянь будон но вань — пудо вордон, гурт возёс — мыным со лыдпусъёс тырмыт уг пото», — вераз со журналистъёслы. Улосвыл кивалтӥсьлэн верамезъя, али сое, кивалтэтэз но администрациез «эскерон вакыт», со дыръя калыклы возьматыны быгатоно, соослы оскыны луэ шуыса. Тодэ вайытом, туннэ тодмо луиз, Удмуртиысь транспортъя но сюрес возёсъя министерствоен Виктор Вахромеев интые солэн азьвыл воштӥсез Алексей Горбачёв кивалтоз шуыса. Кивалтэтлэн мукет ёзчиосыз сямен ик, со но куарусёнозь ужез быдэсъясь ватсэтэн ужалоз. Александр Бречаловлэн верамезъя, азьвыл министр ас мылкыдызъя куриськон гожтӥз. Ужасьёсты воштон пумысен вераны луоз улосвыл тӧролэн но кивалтэтлэн администрациенызы кивалтӥсез юнматонэз, сӥзьылозь солэсь ужзэ быдэсъялоз Сергей Смирнов. Тегъёс: Политика Ижкар Удмуртия кивалтэт транспортъяносюресвозёсъяминистерство АлександрБречалов  